Гасразліковая доследная вытворчасць Інстытута біяарганічнай хіміі НАН Беларусі

Гасразліковая доследная вытворчасць Інстытута біяарганічнай хіміі НАН Беларусі — прадпрыемства ў структуры Нацыянальнай акадэміі навук Беларусі.

 Дзейнасць 
Заснавана ў 1986 годзе як спецыялізаванае прадпрыемства па вытворчасці радыёімунных набораў для дыягностыкі розных захворванняў чалавека. Сёння гэта біятэхналагічнае прадпрыемства з высокакваліфікаваным персаналам і сучаснай вытворча-тэхнічнай базай, якая дае магчымасць выконваць складаныя тэхналагічныя працэсы і выпускаць розную медыцынскую и фармацэщтычную прадукцыю. Прадпрыемства сумесна з Інстытутам біяарганічнай хіміі НАН Беларусі ажыццяўляе распрацоўку і вытворчасць імунаферментных набораў гарманальнага (для вызначэння тырэяідных, стэроідных і гіпафізарных гармонаў) і анкалагічнага профіляў; набораў на аснове лантаніднага імунафлуарыметрычнага аналізу для прэнатальнай і неанатальнай дыягностыкі. Выпускаемыя прадпрыемствам на аснове вытворчай кааперацыі імунаферментныя наборы інфекцыйнага профілю прызначаны для дыягностыкі сіфілісу, вірусных гепатытаў В і С, ToRCH-інфекцый, СНІДу і каранавіруса.

 Прадукцыя 
 Імунахраматаграфічныя экспрэс-тэсты
 Радыёімунныя наборы
 Імунаферментныя наборы для дыягностыкі саматычных захворванняў
 Імунаферментныя наборы для дыягностыкі інфекцыйных захворванняў
 Дыягностыкум для выяўлення антыцелаў да ўзбуджальніка сіфілісу
 Імунаферментныя наборы для ветэрынарыі
 Імунафлуарыметрычныя наборы для прэнатальнай і неанатальнай дыягностыкі
 Біяхімічныя наборы
 Прабіркі для хуткага атрымання сыраваткі крыві
 Экспрэс-тэсты для выяўлення SARS-CoV-2 і інш.

Катэгорыя:З’явіліся ў 1986 годзе
Катэгорыя:Інстытуты Нацыянальнай акадэміі навук Беларусі